ཆོས་ཉིད་ནམ་མཁའི་ཀློང་མཛོད་ལས༔ མ་ཅིག་ཌཱཀྐིའི་རྒྱུན་ཁྱེར་མཁའ་སྤྱོད་རིག་འཛིན་ཞིང་བསྒྲོད་བཞུགས་སོ༔ ན་མོ་ཌཱཀྐི་ནི་ཡེ་བྷྱ༔ མ་དང་ཌཱཀྐིའི་ཚོགས་ལ་གུས་བཏུད་ནས༔ སྤྲོས་མེད་རྣལ་འབྱོར་
རྒྱུན་གྱི་ཁྱེར་བདེ་ནི༔ དཀྱིལ་འཁོར་གཏོར་མ་བསྐྱེད་རིམ་མང་མི་དགོས༔ འཇུག་པ་བདེ་ཕྱིར་སྤྲོས་བྲལ་གཉུག་མའི་ངང་༔ སྐྱབས་སུ་འགྲོ་ཞིང་བྱང་སེམས་བསྐྱེད་པ་ནི༔ ན་མོ༔ དཀོན་མཆོག་གསུམ་ལ་སྐྱབས་སུ་མཆི༔ གཞན་དོན་
བྱང་ཆུབ་མཆོག་སེམས་བསྐྱེད༔ ལན་གསུམ་བྱ༔ ཨཱཿ འཁོར་འདས་མཉམ་ཉིད་དག་པ་ཆོས་སྐུའི་ཀློང་༔ རང་རྩལ་འགགས་མེད་སྙིང་རྗེ་སྤྲུལ་པའི་ལྷ༔ མ་ཅིག་ལབ་ཀྱི་སྒྲོལ་མ་སྐུ་མདོག་
དཀར༔ ཞི་འཛུམ་ལང་ཚོ་རབ་མཛེས་བཅུ་དྲུག་ཚུལ༔ གནག་སྣུམ་དབུ་སྐྲ་ཚར་གྱི་ལན་བུ་གཡོ༔ རིན་ཆེན་རྩེ་བྲན་དར་སྣ་ལྔ་ཡིས་བརྒྱན༔ ཞལ་གཅིག་ཕྱག་གཉིས་གཡས་པས་
ཅང་ཏེའུ་འཁྲོལ༔ གཡོན་པས་སྣང་སྟོང་དྲིལ་བུ་དཀུ་ལ་བརྟེན༔ དར་དཀར་རལ་ཀ་གསོལ་ཞིང་རུས་པས་བརྒྱན༔ དྲིལ་གཡེར་སྙན་པའི་སྒྲ་སྒྲོགས་འོད་ལྔའི་ཀློང་༔ བདེ་སྟོང་གཡོ་
” མེད་གར་གྱི་རྣམ་རོལ་གྱིས༔ ཆགས་བྲལ་པདྨ་ཟླ་བའི་གདན་ལ་བཞུགས༔ རང་བཞིན་མ་གྲུབ་གསལ་འཚེར་འོད་ཟེར་འབར༔ སྣང་སྟོང་དབྱེར་མེད་སྐུ་གསུམ་ཌཱཀྐིའི་ལྷ༔ མ་དག་
709

གཏེར་ ནམ་འཇིགས་གསུང་། གསར།
གཟུང་འཛིན་འཁྲུལ་རྟོག་དབྱིངས་སུ་ཡལ༔ དག་པ་རབ་འབྱམས་ལྷ་ཡི་འཁོར་ལོར་ཤར༔ ཅེས་བརྗོད་སྐྱེ་མེད་རྡོ་རྗེའི་བཟླས་པ་ནི༔ ཏདྱ་ཐཱ༔ ཨོཾ་ག་ཏེ་ག་ཏེ་པཱ༌ར༌ག༌ཏེ༌པཱ༌ར༌སཾ༌ག༌ཏེ༌བྷོ་དྷི་སྭཱ་
ཧཱ༔ ཅེས་བཟླས༔ དེ་ནས་རྩ་བའི་བསྙེན་པ་དངོས་ནི༔ ཨོཾ་བྃཧཿརིཿནིཿསཿསརྦ་སིདྡྷིཕ་ལ་ཧཱུྃ༔ དེ་ལྟར་ཡེངས་མེད་རྩེ་གཅིག་ངང་ནས་བཟླས༔ གཏད་མེད་བློ་འདས་ཆོས་སྐུའི་ངང་ལ་བཞག༔ རྟོག་ཚོགས་ཡེ་ཤེས་ལྷ་ཡིས་དཀྱིལ་འཁོར་བསྒོམ༔
མ་དང་ཌཱཀྐིའི་ཡང་སྙིང་འདི་བཟླས་པས༔ སྣང་བ་བརྡ་དང་རྟེན་འབྲེལ་ཆོས་སྐུར་འཆར༔ མ་ཅིག་ཌཱཀྐིའི་དངོས་ཉམས་རྨི་ལམ་དུ༔ བླང་དོར་ལུང་སྟོན་བློ་གྲོས་ཐོགས་མེད་རྒྱས༔ སྣང་སྲིད་ལྷ་འདྲེ་མ་ལུས་བྲན་དུ་ཁོལ༔ ནམ་ཞིག་མཁའ་སྤྱོད་རིག་འཛིན་ཞིང་དུ་
བསྒྲོདཿ༔ ནྲྀ༔ རྒྱ་རྒྱ་རྒྱ༔ ས་མ་ཡཱཿ༔ དེ་ལྟར་ཁོ་བོ་ནམ་མཁའི་མིང་ཅན་གྱིས། །ཆོས་ཉིད་ནམ་མཁའི་ཀློང་མཛོད་ཟབ་མོ་ནས། །རྟེན་འབྲེལ་ཕྱོགས་མེད་བསྒྲིགས་པའི་དགོས་ཆེད་དུ། །རིག་རྩལ་མཁའ་འགྲོའི་བརྡ་རིས་ལས་ཕབ་པས། །དགེ་བས་འགྲོ་དོན་ནམ་
མཁའ་མཉམ་པར་ཤོག །ཅེས་གསུངས་སོ། །དགེའོ། དགེའོ། དགེའོ།
710

베